
Monica LOVINESCU: 90 de ani de la naştere (19 noiembrie 
1923), cinci ani de la plecare (20 aprilie 2008) 


Despre patimile omului 
kalokagathic (1) 


Omul contemporan €, în mod alert, poli-mutagen şi histrionic: el ia 
distanță față de etică, se teme de prestanța frumuseţii morale, se dezice 
de vederea către Adevăr, Frumos şi Dreptate, după cum spunea Soljenițân. 
Căutarea omului frumos, a omului antic kalokagathic, devine o 
prospecțiune dificilă; ea nu mai trece prin arheologia şi profunzimea 
evaluărilor morale şi sufleteşti, ci doar printr-o modelare fizică şi virtuală, 
cvasi-tehnologică şi cosmetizantă, într-o manieră aproape demonică, în 
orice caz atribuibilă Răului subtil. 

Monica Lovinescu se înscrie în filonul clasic al kaloka- 
gathiei, urmărind idealul pedagogic, spiritual, axiologic şi etic care a 
statuat, după antichitate, o anume tipologie în paradigma culturală europeană a ultimelor două 
mii de ani. Anul acesta, la 19 noiembrie, se împlinesc 90 de ani de la naşterea scriitoarei, 
precum şi 5 ani de la dispariţie, care s-a petrecut pe 20 aprilie 2008. 

Monica Lovinescu a copilărit şi s-a format într-o Românie tânără ca stat, într-o familie de 


în acei ani de formare a autoarei, dominante în viața publică erau - istoric vorbind - ideile ce 
însoțiseră epoca ce se întinde de la începutul secolului al XIX-lea şi până în interbelic, adică 
perioada când Țările Române şi spaţiul românesc suferă, sub influența modelului francez, 
un proces de colonizare culturală, însă fără colonizatori. Mai degrabă o colonizare prin fascinație 
culturală. Era perioada în care România îşi asuma rolul strategic de avanpost occidental în 
spațiul balcanic, odată cu dispariția Imperiului Otoman ca actor decisiv în politica zonală. De 
altfel, în memoriile de familie, pe linia boierească maternă, există amintiri din Cruşeţ privind 
relaţiile dintre români şi otomani, precum şi mărturii despre atitudinile localnicilor împotriva 
invadatorilor; strămoşii Ecaterinei Bălăcioiu, mama Monicăi Lovinescu, s-ar fi implicat în gesturi 
de apărare a românismului pe de o parte, dar şi în acțiuni de justiție socială ce erau rare în apocă. 
Evocarea rezistenţei în fața inamicului otoman o face, cu imperfecțiuni, şi E. Lovinescu, în 
romanul Mălurenii, însă mai târziu Monica nu va fi de acord cu detaliile expuse de tată, şi va da 
publicității propria versiune - culeasă de la bunicii de pe linia maternă -, rectificând pasaje de 
memorie confuză sau interpretată în mod superficial de tatăl ei. E. Lovinescu se dovedise mai 
puțin informat decât fiica sa în privința conținutului şi a sensului acelor episoade. Alte dezvăluiri 
despre Cruşeţ vor apărea pe filiere literare străine de familie, iar de aici se vor isca unele 
confruntări între mai multe relatări ce privesc aceleaşi fapte, toate iscodind după un adevăr ce 
se pierde în istoria tumultuoasă românească. 

Bref, în romanul lui E. Lovinescu intitulat Mălurenii - destinat sertarului, în ciuda faptului 
că autorul l-a considerat opera vieţii lui (aşa cum el însuşi va mărturisi în agendele publicate 
postum, şi după cum confirmă şi Doina Jela) -, trecutul familiei Bălăcioiu este romanțat şi 
hiperbolizat. Alături de relatări care privesc episoade provenite din anul marii răzmerițe ţărăneşti 
de la 1907, stau şi poveşti care vin din vremea năvălirilor otomane, dar în care E. Lovinescu - 
autorul dinafara familiei, care nu participase direct la mistuirea imaginarului în narațiune, de-a 
lungul generațiilor de martori, şi nici la metabolismul poveştilor casei boiereşti în care se 
învârtise mereu fiica sa —, introduce elemente străine de adevăr. Se petrece, observă Doina 
Jela, o modificare factuală, într-un episod parcă izvorât din binecunoscuta mizantropie auctorială, 
„când beiul se întoarce ticăloşit, săvârşind numai grozăvii şi necinstindu-şi până şi sora”; mai 
târziu, Monica Lovinescu e curajoasă şi justițiară, căci îşi va contrazice tatăl şi va relata altfel 
acea întâmplare, într-un manuscris inedit din Repere, citat de Doina Jela şi asumat ca document 
ce corespunde realității, scris din datorie față de memoria familiei şi a neamului, aşa încât să fie 
evitată situaţia „care ar fi vexat întreg neamul Bălăcioiu”, umbrind şi istoria românească. Poate 
că şi din această pățanie, timpurie, Monica Lovinescu a tras concluzia că trebuie să rămână 
fidelă spiritului de dreptate şi nevoii de adevăr şi că „nu se face literatură cu bunele sentimente”. 
Istoria familiei trebuie să se conserve cu acribie şi nu va livra urmaşilor produse narative 
fabricate de dragul efectului estetic, în dauna detaliului biografic autentic. Episodul rămâne, 
prin urmare, una din lecţiile de etică şi de deontologie a profesiei pentru viitoarea jurnalistă de 
la Europa Liberă, ce se va război cu dictatura folosind ca arme redutabile numai cuvântul scris 
şi microfonul, argumentele imbatabile şi raționalitatea precisă ca lama unui bisturiu. 

Merită, de aceea, consemnat şi aici, fragmentul prin care, ridicându-se chiar împotriva 
mărturiei tatălui său consemnată în Mălurenii, Monica Lovinescu restituie într-un alt text datele 
reale privind năvălirea turcească (şi implicarea străbunicilor ei gorjeni în acele tragice încleştări), 
dând acestor împrejurări alura unui adevărat mit de întemeiere: „Năpădiseră regiunea, satul, 
curtea. Omorâseră bărbaţii, nu cruțaseră nici copiii. Unul dintre ei se agățase de carâmbii cizmei 
unui turc şi-i ceruse să se miluiască de el. Fusese aruncat într-o căruță şi dus cu puhoiul, de i se 
pierduse urma. De fapt, adoptat de un paşă, crescuse la Istanbul; nu doar frumos, dar şi cu 
conştiinţa apartenenţei sale; un om dintr-un sat învecinat, robit şi el de turci, avusese grijă să nu 
fie „turcit” copilul preacredinciosului şi creştinului său boier. Paşa, când a vrut să cumpere cai 
de rasă din pusta maghiară, şi-a chemat fiul adoptiv — dar preferat, şi i-a dat o ceată de bazbuzuci, 
galbeni şi cele trebuincioase călătoriei. Şi aşa s-a făcut că au dat turcii a doua oară în Cruşeţ. 
Mama copilului dispărut a leşinat când a văzut curtea din nou învolburată de arme şi nu şi-a 
revenit decât după ce i s-au frecat tâmplele cu oţet de trandafiri. De trezit a trezit-o de-a binelea 
vocea propriului fiu care, în straie de bei, îi glăsuia în cea mai pură limbă română, învățată cu 
țăranul rob de la Istanbul... Şi astfel şi-a regăsit pe ai săi, şi-a întemeiat o familie şi a ridicat 
biserica, dacă nu mă înşel la Hurezani, pe zidul căreia sunt toți zugrăviți, care în straie turceşti, 
care mai de la noi, cu aceeaşi cuvioşie în priviri şi preasupunere față de soarta aleasă de 
Domnul...” 

Pe biserica înălțată în Gorj de un străbunic al boierului progresist Gheorghe Bălăcioiu, 
străbunic al Monicăi, se găseşte imortalizat întrutotul mitul de întemeiere de mai sus, toate 
detaliile fiind respectate şi recognoscibile şi azi. 

Despre linia boierească maternă, unul din biografii Lovineştilor, Eugen Dimitriu, află detalii 
din scrisoarea trimisă la 18 martie 1969 de preotul Emanoil Hurezeanu, din satul Cruşeţ, 
județul Gorj, către cărturarul Constantin N. Rădulescu din Bucureşti, cu care Dimitriu 
corespondează şi pe care îl vizitează acasă într-o perioadă grea, când fiecare pas le era urmărit. 
Astfel, iese la lumină faptul că au existat doi frați moşieri, Iorgu şi Gheorghiță Bălăcioiu, cu 
conac modest la Cruşeţ şi case la fel de modeste la Craiova. Din relatarea epistolară mai reiese 


Angela FURTUNĂ 


(Continuare în p. 23) 

Acolada nr. 3 martie 2013 


Himera „Școlii de la Păltiniş” 
ironizată de Noica (11) 


Privitor la Noica, să spui în decembrie 1987 că filosoful de la Păltiniş 
a fost „ultimul uriaş rămas în ţara piticilor” ar fi fost simplu şi adevărat. Dar 
exprimată de I. P. Culianu, ideea s-a complicat. Fiindcă de la primele vorbe 
s-a văzut că intenţia celui care scrisese în 1985 o notă informativă la 
Securitate despre Eliade ( nu era să glorifice opera filosofică sau gândirea 
„uriaşului Noica”, ci să ridice în slăvi „piticii” din jurul acestuia. Adică să 
proslăvească himerica Şcoală de la Păltiniş, negată întâi de Constantin 
— Li Noica, apoi de filosoful Alexandru Dragomir, cel mai de seamă vizitator al 

filosofului de la Păltiniş. Alexandru Dragomir, pe 15 iunie 2000, pur şi 
simplu nu le-a recunoscut postura de „discipoli” lui Andrei Pleşu, G. Liiceanu şi Vieru 2: La fel, 
Petre "Ţuţea remarcase cu tristețe că „Noica n-a produs nici un vârf spiritual... nu a produs decât 
inşi care ar putea fi buni asistenţi la Filosofie, şi atâta tot” (Între Dumnezeu şi neamul meu). 

În ultima carte a lui Culianu (I viaggi dell'anima, Milano, 1991), considerată chiar de 
prietenul său Giovanni Casadio drept „una DELUSIONE, di molto inferiore alla produzzione 
scientifica antecedente” (Necrologio Culianu, Religioni&Societa, 8, 1993, p.85-95), fostul 
profesor de română de la Groningen asasinat când era pe punctul de a fi angajat ca profesor de 
istoria religiilor la Chicago % păruse fascinat de controlul politic prin manipularea gândirii. În 
acea emisiune de la Radio BBC din decembrie 1987, loan Petru Culianu l-a înfățişat pe răposatul 
Constantin Noica ba ca un Nastratin Hogea, ba asemenea unui Don Quijote din Balcani, ca să 
ajungă să-l plaseze oarecum în treacăt în „acea rasă de Gulliveri din care s-au tras Eliade, 
Ionescu şi Cioran” (Studii româneşti, II, 2009, p.229), figura sa predilectă rămânând aceea a lui 
Nastratin: „E de neînchipuit cum prezența unui Nastratin înduioşează până la urmă şi pe omul 
simplu... Acesta e avantajul de a fi un Nastratin Hogea, un om pus într-un context din care nu 
face parte” (p.231). 

Un istoric al religiilor din „Şcoala de la Chicago”, aşadar fost student al lui Eliade, îi spunea 
poetului Gabriel Stănescu într-un interviu că „la ora actuală, criticii lui Eliade se recunosc după 
mediocritatea lor. Ei nu au nimic de spus în domeniul istoriei religiilor şi de aceea se alătură 
corului celor care dezinformează /.../ Chiar accepțiunea [de sacralitate] pe care o dădea Mircea 
Eliade timpului [Marelui Timp], acestora le pare o amenințare la adresa controlului politic al 
istoriei” (Ch. Long, în rev. „Argeş”, sept. 2007). În lipsa altor idei prin care să reducă originalitatea 
gândirii lui Mircea Eliade, unii comentatori (printre care şi Culianu), i-au tot agăţat numele de 
numele lui Rudolf Otto, cel care scrisese despre „misterum tremendum”. În 29 ianuarie 1944, 
Eliade dădea fără să ştie o replică acestora notând dezacordul său legat de ideea centrală a lui 
Rudolf Otto: „Nu este adevărat că omului îi e frică de Natură, de zei: frica aceasta este minimă, 
față de GROAZA pe care a îndurat-o el, de milenii, în mijlocul istoriei. Epoca noastră este prin 
excelenţă o epocă terorizantă”(%: 

În rândurile pe care comunistul Liiceanu (avantajat de Ministerul de interne printr-un 
„tratament de excepţie”, vezi Noica şi Securitatea II, 2010, p.88, p.89, p.94) i le-a cerut să le 
scrie în 1986, Constantin Noica ia peste picior (cu mare finețe) „HIMERA” Jurnalului de la 
Păltiniş, jurnal bazat, în opinia sa, pe o crasă lipsă de ADEVĂR şi de REALITATE 0). Vizitele lui 
Liiceanu la Păltiniş (două pe an în 1978, 1979 şi 1981 şi cinci vizite în 1980) n-ar fi fost de natură 
să-i confere nici ADEVĂR şi nici REALITATE pentru simplul motiv că „maestrul” Noica nu a avut 
nici un discipol, ceea ce nu exclude imensa influență pe care a avut-o filosoful marginalizat 
asupra foarte multor cărturari. 

Aşa zisa „Şcoală de la Păltinis” este de fapt o formulă ce ascunde abuzul invocării numelui 
unui mare filosof de către cei care n-au produs mai nimic în domeniul filosofiei. Bănuind că 
„piticii” care-i cenzurau de obicei textele nu-i vor tăia trimiterile la Kant şi că G. Liiceanu de 
asemenea nu i le va îndepărta fiindcă, necitindu-l pe Im. Kant, nu va pricepe unde bat aşa-zişii 
termeni „kantieni”, însuşi Noica a ironizat „adevărul” HIMEREI. în plus se pare că s-a apucat şi 
el să scrie Jurnalul său de la Păltinis (cel puţin „70 de pagini”, nici până azi publicate). 

Fiind publicate file din ce a rămas din dosarele „Noica” după ce o parte din ele au fost arse, 
probabil la insistența unor informatori aflați în relații bune cu Virgil Măgureanu (conducătorul 
instituției după 1990), s-a putut afla că Noica îi îndemna pe tinerii care-l vizitau să-l citească pe 
Mircea Eliade (vol. II, 2010, p.220) şi că bătrânul filosof ar fi vrut să-i „dezlege” pe Andrei Pleşu 
şi pe Gabriel Liiceanu de invocarea numelui său. Care, volens-nolens, îi pune pe ambii în 
inferioritate în plan cultural (vezi insistența repetării ideii de punere în paranteză a operei lui 
Noica). Filosoful de la Păltiniş ar mai fi vrut „să-i scape de complexele” relaţiei discipol-maestru, 
ca să-şi poată fiecare urma „destinul său spiritual” (II, p. 210). Or, cum bine s-a văzut, „destinul” 
i-a făcut pe cei doi să urmeze căi ascendente în plan politic şi social. 

După mai mult de un deceniu de când filosoful catalogase (în Epilogul pe care Liiceanu îl 
rugase să-l scrie pentru Epistolar) drept „himerică” închipuita „Şcoală de la Păltiniş”, himera a 
început să bântuie Wikipedia.ro, dicționar on-line monopolizat de un grup O cu interese ascunse 
ce promovează cărțile de la Humanitas, prin îndepărtarea abuzivă a cărților apărute la alte 
edituri. Aici închipuita „şcoală” e „dovedită” prin două surse: O sursă este Jurnalul de la Păltiniş 
apărut la Humanitas şi altă sursă este Epistolarul, scos tot de Humanitas. Una mai „de încredere” 
(vezi, Doamne) decât alta şi ambele, pasă-mi-te, foarte „independente de subiect”, ca să nu-i 
vină cuiva ideea să ştampileze articolul cu vreo etichetă vizând „punctul de vedere neutru”, 
fiindcă, desigur, orice ştampilare ar dispărea instantaneu, îndepărtată de mafioţii care controlează 
Wikipedia.ro. 

Constantin Noica asemuise VIDUL DE REALITATE al Jurnalului de la Păltiniş cu „vidul” 
de paltini din stațiunea sibiană numită Păltiniş, stațiune plină de brazi şi fără de paltini. VIDUL 
DE ADEVĂR l-ar reprezenta însuşi neadevărul „Şcolii de la Păltiniş”, „un NIMIC O inteligibil”. 

„Epistolarul acesta, — scrie ironic Constantin Noica în ianuarie 1986 — ar putea supraviețui 
ca adevăr al nimicului inteligibil în ceartă cu el însuşi”. Dar Epistolarul n-a supraviețuit, tocmai 
fiindcă fusese „prilejuit de o himeră” (C. Noica); nici măcar prin textul lui Noica, introdus de 
Gabriel Liiceanu spre a-i spori şansele de supraviețuire, Epistolarul n-a supraviețuit. Oricum, 
nici Liiceanu, nici Pleşu sau Culianu nu înțeleseseră ironia filosofului persecutat de păzitorii 
ideologiei statului polițienesc. Cum ar fi putut ei să priceapă că golul de adevăr al unui „nimic” 
rotindu-se în jurul propriei cozi, „în ceartă cu el însuşi” reprezintă chiar golul neştiinței lor într- 
ale kantianismului? Care dintre auto-desemnații „filosofi” din himerica Şcoală de la Păltiniş, 
negată chiar de Noica, a putut vreodată să înțeleagă măcar scrierile mult invocatului lor „maestru”? 


Isabela VASILIU-SCRABA 

Este autoare canadiană de poezie 


(Flexing my Muse; Soulground for 
Women) şi proză scurtă, ambele 
genuri fiind publicate în periodice şi 
ziare precum: Storyteller, New 
England Writers, Evangel, Purpose 
Magazine, Assemblies of God, 
Captains of Consciousness Journal, 
The Millbrook Times, The Herald 


care nu plâng la naştere, 

născute fără suflare, ca să lumineze pe cer, 
prea scânteietoare pentru o lume aşa de 
întunecată, 

prea argintii ca să rămână aici, 

prea lângă inima Domnului; 

dăruite nouă un timp 

ca să ne amintească să privim în sus. 


and Valley News. Este co-editor al unor antologii publicate de 
Canadian Author's Association, în care au fost incluse şi câteva 


dintre poemele ei. Vreme de câțiva ani a susținut editarea unei 


DUŞMĂNIE 


publicații pentru biserică. Este o aprigă susținătoare a luptei contra 


violenţei care afectează femeile şi copiii. 
Locuieşte în Peterborough. 


RUGĂ PENTRU SURORILE MELE 


Urmăriţi frunza 

cum coboară pe aripa fluturelui 
care cutreieră lumea întreagă 

şi aflați că împreună 

dragostea noastră 

poate să ajungă la fel de departe. 


LACRIMI 


Aşa cum mercurul se scurge 

din termometrul spart, 

şi stăruie să rămână 

acolo, unde a căzut, 

lacrimile rămân credincioase obrajilor 
înainte de a se rostogoli în pliurile 
zâmbetelor noastre uitate... 


STELE 


Îmi place să cred că stelele sunt copile 


Tată, în fața duşmăniei 

când lacrimile îmi orbesc vederea 
şi sceptrul nu mai pot să ŢI-l zăresc, 
fă-mă să aud lovitura uşoară a toiagului Tău 

şi fără să tresar 

am să ştiu 

că eşti Tu, Domnul. 


DANSUL 


Întipărit în minţile noastre, 
scris în inimile noastre, 
de-am fi crescut plăpânzi, 
neputincioşi în ale rostirii, 
dansul o va arăta 

prin ochii noştri, 

nu prin cuvinte, 

iar soarta va fi 

de partea noastră. 


BINECUVÂNTATĂ ZIUA 


Vremea culesului e luminată de ceruri. 
Grâul scânteiază la răsăritul soarelui. 
Mărăcinii şi spinii sporesc argintul. 
Crângurile uscate se subțiază, scânteiază. 


Suflarea pământului îndoaie 
laptele cucului din lunci 
unde vitele şi mioarele se odihnesc. 


Slăviți peştii care străbat apele calde, 
păsările care îşi lasă cuiburile reci, 
iepurii care sar din scorburile copacilor. 


Sfințiți prezentul, 
Sfințiți momentul, 
Sfințiți ziua cea nouă cuprinsă de flăcări! 


AMINTIRILE 


Amintirile sunt călătorii 
semănate în inimile noastre. 
Sunt chipuri liniştite 
alunecând în cadre alese 
aşezate pe mantii eterne 
sau în filme mereu derulate 
urmărite la întâmplare 

în minți mereu vrăjindu-ne. 


Amintirile ne aruncă în urmă 
pe tărâmul strâns în cingătoare 
sau ne duc înainte 

către împlinire. 


Amintirile înăbuşite 

se tem că roşu se preface în verde. 
Amintirile la asfințit 

călătoresc odată cu umbrele istovite. 
Amintirile abia născute 

atrag paşii ce au să vină 

sau călătoriile noastre. 


Traduceri: 


Olimpia IACOB 

Despre patimile omului 
kalokagathic 


că fraţii erau apreciaţi de localnici ca buni la suflet (boierul 
Gheorghe Bălăcioiu, viitorul tată al Ecaterinei, a avut chiar 
extravaganta idee de a-şi împărți pământurile țăranilor, de aici 
trăgându-i-se porecla de „boierul roşu”); pe de altă parte, mulți 
săteni le erau fini, fapt care a făcut ca țăranii răsculați la 1907 
să nu-i gonească şi să nu le dea foc moşiilor. Ba, se cunosc chiar 
relatări despre zidul făcut în jurul moşiei de la Cruşeţ de țăranii 
lui Gheorghe Bălăcioiu, care şi-au apărat astfel, recunoscători, 
boierul de furia răsculaților veniți la 1907 din satele dimprejur... 

Poveştile întemeietoare de mituri de familie se vor 
transfera în tezaur de frumuseţe morală şi de românitate, pe 
care copilul Monica Lovinescu îl va prelua şi îl va duce mai 
departe. În fond, neamurile care i-au dat pe mama şi pe tatăl ei, 
se luptaseră atât cu Imperiul Otoman, cât şi cu Imperiul Slav 
de la Răsărit. lar bătăliile purtate de aceştia au fost mereu 
pentru neatârnare şi pentru libertate. Poate că aici trebuie să 
căutăm Omul cel Frumos, Omul Kalokagathic, pe care Monica 
Lovinescu, la fel ca şi Ecaterina Bălăcioiu, îl întruchipează cu 
asupra de măsură. Omul kalokagathic a fost multă vreme omul 
întemeietor al idealurilor antice culturale europene. În ultima 
vreme, acest ideal se pierde şi este, încetul cu încetul, înlocuit 
de alte standarde. 

Deşi acest tip de perfecțiune a însoţit timp de secole, în 
civilizația noastră, proiecţiile psihice şi spirituale ale identității 
colective, astăzi, acest om - în care sunt armonizate virtuțile 
fizice cu acelea morale şi afective — , devine, din păcate, una 
din proiecţiile de care ne îndepărtăm vertiginos. 


Angela FURTUNĂ 
15 martie 2013 


Himera Şcolii de la Păltiniş 


Aşa cum Heidegger gândea „uitarea fiinţei”, hermeneutica 
practicată de Mircea Eliade ar dezvălui prezența, amintirea şi 
chiar „uitarea sacrului” (Constantin Noica). De aici ar rezulta 
capacitatea fenomenologiei eliadeşti de a face să renască ființa, 
reinvestind viața spirituală a omului cu o extraordinară plinătate: 
„În ultimii două sute de ani ai Europei, toate s-au dizolvat în 
fața lucidităţii (...); astăzi s-ar spune că nimic nu mai înseamnă 
nimic. Eliade declară, în numele altei forme de luciditate: fiecare 
lucru şi gest al omului au însemnat ceva (...). Puţini oameni de 
cultură au deschis, ca Eliade, zările către o nouă spiritualitate, 
probabil cea a veacului XXI” (Istoricitate şi eternitate, 1990, 
p. 219). 


Isabela VASILIU-SCRABA 


Note 


1- nota din vol. Eliade în arhiva Securității, Ed. Mica 


Valahie, 2008, p. 230-233. 

2. vezi Isabela Vasiliu-Scraba, Ultima revelaţie a filosofului 
Al. Dragomir: „A nu te vinde comportă nebănuite riscuri” , în rev. 
Argeş, An V (XLI), nr 10 (292), p.19; http://www.centrul-cultural- 
pitesti.ro/index.php?option=com_content&task=view&id=248& 
Itemid=112 ; şi Isabela Vasiliu-Scraba, Falsificări la publicarea în 
„Observatorul cultural” a ultimului interviu al filosofului Alexandru 
Dragomir, în rev. Argeş, An X (XLV), nr 5 (335), p.22-23, http:// 
www.centrul-cultural-pitesti.ro/index. 
php?option=com_content&view=article&id=2871:polemcie&catid=286:revista- 
arges-mai-2010&Itemid=112 ; precum şi Isabela Vasiliu-Scraba, Al. 
Dragomir nu este o invenţie a lui Liiceanu întrucât oamenii mici 
nu-i pot inventa pe oamenii mari, în rev. Acolada, nr.3/2012, p.19, 
http://www.isabelavs.go.ro/Articole/IsabelaVS-Dragomir- 
inventat.htm . 

3 Despre I. P. Culianu vezi Isabela Vasiliu-Scraba, O nouă 
ipoteză privind asasinatul de la Chicago, în rev. „Acolada”, 11/2011, 


p.19 şi p.26 ; http://www.isabelavs.go.ro/Articole/IsabelaVS- 
IpotezaTAsasinareaCulianu.htm . 
+ vezi M. Eliade, Jurnalul Portughez, 2010, ediţia a doua. 
5 vezi C-tin Noica, Epilog, ian.1986, în vol. Epistolar, 


1987. 

$ vezi Isabela Vasiliu-Scraba, My Comp şi moştenirea 
comunismului în wikipedia.ro, în rev. Acolada, nr. 1/2012, p.19 ; 
http://www.isabelavs.go.ro/Articole/IsabelaVS-6wikiMyComp.htm 

7. Pentru Kant, „inteligibil” era cu necesitate „ceva”, fie 
ca „realitate” postulată din nevoile raţiunii (ca ens rationis), fie 
„ceva” postulat sau existent în lumea simțurilor (v.Isabela Vasiliu- 
Scraba, L'Echafaudage dans I'edifice de la Topique Transcendentale 
de Immanuel Kant, în vol. I. Vasiliu-Scraba, Inefabila metafizică, p. 
207-218, http://www.isabelavs.go.ro/Articole/CAP12 1.html ). 


Scriitorul în impas 


artificial, le face să cadă, fabricînd ex nihilo şi amplificînd peste 
măsură un scandal. Totul - fals, alterat, gol şi nesigur ca un 
miraj într-un deşert, nimic real, autentic, durabil, care să 
binevoiască să supraviețuiască un minut atunci cînd închizi 
ochii. Mai bine stingi televizorul”. 


Gheorghe GRIGURCU 


Schengenul sau mintea 
europeanului cea de pe urmă 


obrazuri şi s-au lămurit că nu trebuia să se amestece cu 
asemenea țări, poate nu neapărat din vina ţărilor/popoarelor, 
ci a celor ce le conduc, dar care, totuşi, de cine au fost aduşi la 
putere, mă rog? 

Deşi rubrica asta se cheamă „paranteze”, cazul e 
grav, mult mai grav decât o simplă paranteză şi ar trebui să ne 
dăm seama că trăim un moment de răscruce al istoriei noastre, 
după care s-ar putea să ni se întâmple ceva foarte rău. 


Nicolae PRELIPCEANU 


Îi 


